Daryl Hannah

**Daryl Christine Hannah** (Daril Kristin Hana; Chicago, Illinois, SAD, 3. decembar 1960) je američka glumica.

## Mlade godine
Daryl Hannah se rodila kao dijete Donalda i Susan Hannah. Njeni roditelji su se razveli nedugo nakon njenog rođenja, a njena majka se udala za Jerrolda Wexlera, biznismena. Hannah je postala vegetarijanka od svoje 11. godine te je odrasla uz brata i sestru Dona i Page, te uz polusestru Tanyju Wexler. Pohađala je Francis Parker školu u Chicagu. Kao tinejdžerka je bila toliko povučena da su neki mislili da boluje od autizma. Kasnije je pohađala univerzitet u Južnoj Carolini. Bolovala je i od nesanice.

## Karijera
Godine 1978. debitovala je u hororu "Bijes" kojeg je režirao Brian De Palma. No njena prva veća uloga bila je ona u  filmu "Blade Runner", u kojem je glumila replikanticu Pris. Godine 1984. je dobila glavnu ulogu u hit fantastičnoj komediji "Splash" u kojoj je glumila sirenu. Uslijedili su i nastupi u zapaženim filmovima kao što su "Wall Street" (u kojem je Michael Douglas osvojio Oscara i Zlatni globus) i "Roxanne", ali i u bizarnim, kao što je "Klan pećinskog medvjeda", u kojem je glumila pećinsku ženu. Godine 1989. je imala malu ulogu u hvaljenoj drami "Zločini i prijestupi" koju je režirao Woody Allen. U 1990-ima joj je karijera malo oslabila; neobična komedija "Memoari nevidljivog čovjeka" iz 1992. koju je režirao John Carpenter nije bila komercijalno uspješna, kao ni "Napad žene od 50 stopa". Godine 1995. Empire magazine ju je postavio na 96. mjestu na listi "100 najseksi zvijezda u filmskoj historiji". Karijera joj stangirala sve dok nije nastupila u ulozi ubice Elle Driver u zapaženoj duologiji "Kill Bill Volume 1" i "Volume 2" koju je režirao Quentin Tarantino. Ta dva filma su označili njenu renesansu. Također je režirala kratki film "*Posljednja večera*" koji je osvojio nagradu na Berlinskom filmskom festivalu te nastupila u muzičkom spotu "Feel" sa Robbieom Williamsom. Uz to je odbila ulogu u filmu "Zgodna žena", koji je proslavio Juliju Roberts.

Nikada se nije udala, ali je imala dugu vezu sa John F. Kennedyjem Jr.-om, Valom Kilmerom, te sa pjevačem Jacksonom Browneom. 16. juna 2006 je uhapšena jer je sa 350 farmera demonstrirala protiv buldoždera koji su htjeli sravniti urbanu farmu u okolini Los Angelesa, te se svezala za drvo. Iste godine je i objavila da je u 1970-ima u Las Vegasu skoro bila prodana kao seksualno roblje – naime, imala je audiciju za spot zajedno sa jednom djevojkom, ali su nekako otkrile da su ih organizatori zapravo htjeli prodati kao seksualne robinje, pa su pobjegle kroz prozor. Više detalja o tom incidentu nije htjela reči. Valjda i zbog tog ličnog iskustva podupire organizacije koje se bore protiv seksualnog roblja. Privatno je Hannah i jako ekološki osviještena te posjeduje vlastiti video blog o toj temi. Njena kuća koristi solarnu energiju te je napravljena od zelenih materijala. Uz to vozi auto na biodizel.

## Izabrana filmografija
*1978. – Bijes 
*1982. – Blade Runner
*1984. – Splash 
*1987. – Wall Street
*1987. – Roxanne 
*1989. – Zločini i prijestupi
*1989. – Čelične magnolije 
*1992. – Memoari nevidljivog čovjeka 
*1998. – The Gingerbread Man 
*2003. – Kill Bill: Vol. 1 
*2004. – Kurva 
*2004. – Kill Bill: Vol. 2 
*2004. – Srebrni grad

## Potpuna filmografija
## Reference
## Vanjski linkovi
*IMDb profil
*Notable Names Database
*Video Blog Daryl Hannah - DHLoveLife 

Kategorija:Rođeni 1960.
Kategorija:Živi ljudi
Kategorija:Biografije, Chicago
Kategorija:Američke glumice